पाएं अपने शहर की ताज़ा ख़बरें और फ्री ई-पेपरडाउनलोड करें
राज्य सरकार के 7 दिन के लॉकडाउन की घोषणा का पता लगते ही रातों-रात प्रवासियों का पलायन शुरू हो गया। रविवार रात को रेवाड़ी से प्राइवेट बसों में सैकड़ों लोग यूपी बिहार के लिए रवाना हुए। कंपनियों के शटडाउन के साथ ही मजदूरी का काम भी ठप होने के चलते श्रमिक लौट रहे हैं।
रायबरेली के रवि और लोकेश ने बताया कि बावल स्थित उनकी ऑटो पार्ट्स कंपनी में सप्ताहभर के लिए शटडाउन हो गया है। इसलिए घर वापस जा रहे हैं। कंपनी की ओर से कहा गया है कि जब काम शुरू होगा तो वापस बुला लेंगे।
सीट बुक कराई, दूरी के हिसाब से 300 से 600 रुपए किराया दिया
यूपी के सुल्तानपुरी निवासी समीर ने बताया कि वे 12 साल से रेवाड़ी की मेटल फैक्ट्री में काम कर रहे हैं। पहले भी लॉकडाउन लगा था, तब पैदल भी चलना पड़ा था। उस समय 3 महीने घर रहकर अब काम पर लौटे थे। अभी तक कहा जा रहा था कि इस बार लॉकडाउन नहीं लगेगा, इसलिए रुके रहे।
अब लॉकडाउन लग गया तो वापस जा रहे हैं। संध्या और झलकारी ने बताया कि वे लोग ऑटो पार्टस कंपनी में काम करते हैं। कंपनी बंद होने से उन्हें कहा गया है कि घर जाएं। कुछ दिन में बुलाया जाएगा। उनसे दूरी के हिसाब से 300 से 600 रुपए किराया लेकर सीट बुक की गई है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn